Ego Henricus, Trecensium palatinus comes, universis præsentibus et futuris notum facio quod Manasses, comes Barri, laudavit et concessit Pontiniacensi ecclesiæ, libere et quiete perpetuo possidendum, quicquid eadem ecclesia usque ad hoc tempus tenebat et habebat ubicumque, de dominio aut de casamento ipsius. Verum, si dominus de Chanloth ad feodum quod tenet Sewinus de S. Florentino, se verteret, Pontiniacensis ecclesia XII libras de censu quas debet prædicto Sewino, ipsi domino de Chanlot redderet quandiu ille adversus ipsum Sewinum vel hæredes ejus exinde garenteiam portaret. Hoc laudavit et concessit Theobaldus, frater ejusdem Manasse. Ego quoque, rogatu ipsius, hoc ipsum laudavi et litteris annotatum sigilli mei impressione firmavi. Sunt autem hujus rei testes: Girardus Eventatus; Guillelmus, marescallus; Artaudus, camerarius; ex parte vero domini Manasse; Milo, clericus ejus; Manasses de Villamauri; Josbertus Mabile; Ansellus de Marlenniaco; Milo de Boalliaco; Evrardus de Villamauri et Petrus Vitalis de Chanloth. Actum, anno ab Incarnatione Domini Mº Cº LXº VIIIº. Datum Trecis, per manum Guillelmi, cancellarii.